stanford-oval/wikipedia huggingface dataset:
นายช่างแห่งนักบุญไจลส์
ฉากของฉากแท่นบูชา

ที่ตั้งเดิมของฉากแท่นบูชายังไม่ได้รับการรับรองเป็นที่แน่นอน แต่อาจจะเป็นได้หนึ่งในสามอย่างที่รวมทั้งกษัตริย์แฟรงค์และฉากในภาพอาจจะเป็นที่แอบบีแซงต์เดอนีส์ ("มิซซาของนักบุญไจลส์", ลอนดอน) ที่พระมหากษัตริย์ฝรั่งเศสทรงทำพระราชพิธีบรมราชาภิเษก, , ชาเปลหลวงวิหารแซงต์ชาเปล ('"การถวายศีลจุ่มแด่พระเจ้าโคลวิส") และนอกมหาวิหารโนเทรอดามแห่งปารีส ("ฉากจากชีวิตของพระสังฆราช-นักบุญ") ที่เป็นนัยว่าเป็นงานจ้างที่อาจจะมาจากพระมหากษัตริย์ ที่อาจจะสั่งทำขึ้นสำหรับประดับแท่นบูชาเอกของแอบบีแซงต์เดอนีส์  ข้อสันนิษฐานที่สองคือวัดที่แซงต์ลู-แซงต์-ชิลส์บนถนนแซงต์-เดอนีส์ ในปารีส  พระสังฆราช-นักบุญที่ไม่ทราบนามยืนอยู่บนบันไดของวัดที่แซงต์-ฌอง-เลอ-รงด์ที่เดิมตั้งอยู่ติดกับมหาวิหารโนเทรอดามแห่งปารีส ที่มองเห็นทางเข้าหลักทางด้านหลังทางซ้าย วัดเล็กที่ว่านี้ใช้เป็นหอศีลจุ่ม ตรงกันข้ามกับมหาวิหารเป็นโอเตล-ดูแห่งปารีส สิ่งก่อสร้างทั้งสองยังคงตั้งอยู่ให้เห็นจนกระทั่งถึงคริสต์ศตวรรษที่ 18 ที่เห็นได้จากภาพพิมพ์จากสมัยนั้น  แผงที่เป็นภาพพระมหากษัตริย์ล่าสัตว์อาจจะเป็นทัศนียภาพของปงตวซที่ปัจจุบันตั้งอยู่ในบริเวณปริมณฑลทางตะวันตกเฉียงเหนือของปารีส ทัศนียภาพดูจะเที่ยงตรงต่อความเป็นจริงที่เห็นได้จากภาพเขียนต่อมา และโดยเฉพาะทัศนียภาพของแอบบีแซงต์เดอนีส์ก็เป็นหลักฐานอันมีค่าที่ทำให้เห็นเฟอร์นิเจอร์ที่ใช้ภายในคริสต์ศาสนสถานในยุคนั้น ที่ต่อมามาถูกทำลายจนหมดสิ้นระหว่างการปฏิวัติฝรั่งเศส
งานอื่น

สิ่งที่เกี่ยวข้องโดยเฉพาะกับความเกี่ยวข้องกับเนเธอร์แลนด์ก็รวมทั้งการประยุกต์ภาพพระแม่มารีที่พัฒนาขึ้นโดยโรเจียร์ ฟาน เดอ เวย์เด็นที่เห็นในภาพที่เป็นงานสะสมของพิพิธภัณฑ์ศิลปะเมโทรโพลิทันและภาพ "พระแม่มารีและพระบุตร" ภาพหนึ่งซึ่งอาจจะเป็นงานเขียนสมัยแรกของพิพิธภัณฑ์ลูฟร์ อีกภาพหนึ่งที่กล่าวกันว่าเป็นงานเขียนของนายช่างแห่งเซนต์ไจลส์คือภาพเหมือนของฟิลลิปผู้ทรงโฉมผู้เสด็จประพาสปารีสในปี ค.ศ. 1501 ซึ่งดูเหมือนจะเป็นภาพต้นฉบับ นอกจากนั้นก็ยังมีภาพนักบุญอีกสองภาพที่แบร์นที่แสดงลักษณะการเขียนแบบฝรั่งเศส  '"การทรยศต่อพระเยซู" ในบรัสเซลส์เป็นฉากยามค่ำที่ส่องสว่างด้วยโคมเท่านั้น เช่นเดียวกับมิเคล ซิทเทาว์ และ ฌอง เฮย์ (นายช่างแห่งมูแลงส์) นายช่างแห่งเซนต์ไจลส์อาจจะแสดงให้เห็นถึงอิทธิพลของการเขียนภาพแบบเนเธอร์แลนด์ไปยังประเทศต่างๆ ในยุโรป
ระเบียงภาพ

"ปาฏิหาริย์ของนักบุญไจลส์", ลอนดอน
"มิซซาของนักบุญไจลส์", ลอนดอน
"ฉากจากชีวิตของพระสังฆราช-นักบุญ", วอชิงตัน ดี.ซี.
'"การถวายศีลจุ่มแด่พระเจ้าโคลวิส", ปารีส
ดูเพิ่ม

จิตรกรรมยุคเนเธอร์แลนด์ตอนต้น
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นายช่างแห่งเซนต์ไจลส์
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
นาแซร์ ชาดลี

นาแซร์ ชาดลี (ฝรั่งเศส: Nacer Chadli; เกิดวันที่ 2 สิงหาคม ค.ศ. 1989) เป็นนักฟุตบอลชาวเบลเยียม ผู้เล่นในตำแหน่งปีกให้กับอิสตันบูลบาชักเชฮีร์และทีมชาติเบลเยียม
ชาดลีเริ่มต้นอาชีพในเอร์สเตอดีวีซี กับสโมสร AGOVV Apeldoorn ต่อมาใน ค.ศ. 2010 เขาย้ายไปสโมสรบนลีกสูงสุดอย่างตเว็นเตอ ซึ่งเขาพาทีมชนะเลิศกาเอ็นเฟเบ เบเกอร์ ในฤดูกาลแรกที่เขาได้ลงเล่น ต่อมาใน ค.ศ. 2013 ชาดลีย้ายไปร่วมทอตนัมฮอตสเปอร์ และในอีกสามปีถัดมา ก็ได้เซ็นสัญญากับเวสต์บรอมมิชอัลเบียนด้วยค่าตัว 13 ล้านปอนด์
ชาดลีได้เล่นให้กับโมร็อกโกใน ค.ศ. 2010 เนื่องจากบิดาของเขามีเชื้อสายโมร็อกกัน อย่างไรก็ตาม เขาตัดสินใจย้ายไปเล่นให้กับทีมชาติเบลเยียมในปีถัดมา เขาได้ลงเล่นให้กับเบลเยียมกว่า 50 นัด และเป็นตัวแทนของชาติในการแข่งขันฟุตบอลโลกสองครั้ง ในปี 2014 และ 2018
สถิติอาชีพ > ทีมชาติ

| เบลเยียม> ปี | เบลเยียม> ลงเล่น | เบลเยียม> ประตู |
| --- | --- | --- |
| 2011 | 6 | 1 |
| 2012 | 5 | 1 |
| 2013 | 7 | 0 |
| 2014 | 10 | 2 |
| 2015 | 3 | 0 |
| 2016 | 2 | 0 |
| 2017 | 9 | 1 |
| 2018 | 13 | 1 |
| 2019 | 4 | 2 |
| ทั้งหมด | 59 | 8 |
สถิติอาชีพ > ประตูในนามทีมชาติ

| ประตูในนามทีมชาติ> ลำดับ | ประตูในนามทีมชาติ> วันที่ | ประตูในนามทีมชาติ> สนาม | ประตูในนามทีมชาติ> คู่แข่ง | ประตูในนามทีมชาติ> ประตู | ประตูในนามทีมชาติ> ผล | ประตูในนามทีมชาติ> รายการแข่งขัน |
| --- | --- | --- | --- | --- | --- | --- |
| 1. | 29 มีนาคม 2011 | สนามกีฬาสมเด็จพระราชาธิบดีโบดวง, บรัสเซลส์, เบลเยียม |  อาเซอร์ไบจาน | 3–1 | 4–1 | ฟุตบอลชิงแชมป์แห่งชาติยุโรป 2012 รอบคัดเลือก |
| 2. | 29 กุมภาพันธ์ 2012 | Pankritio Stadium, ฮีราคลีออน, กรีซ |  กรีซ | 1–1 | 1–1 | กระชับมิตร |
| 3. | 26 พฤษภาคม 2014 | Cristal Arena, เคงก์, เบลเยียม |  ลักเซมเบิร์ก | 4–1 | 5–1 | กระชับมิตร |
| 4. | 10 ตุลาคม 2014 | สนามกีฬาสมเด็จพระราชาธิบดีโบดวง, บรัสเซลส์, เบลเยียม |  อันดอร์รา | 3–0 | 6–0 | ฟุตบอลชิงแชมป์แห่งชาติยุโรป 2016 รอบคัดเลือก |
| 5. | 9 มิถุนายน 2017 | A. Le Coq Arena, ทาลลินน์, เอสโตเนีย |  เอสโตเนีย | 2–0 | 2–0 | ฟุตบอลโลก 2018 รอบคัดเลือก |
| 6. | 2 กรกฎาคม 2018 | รอสตอฟอาเรนา, รอสตอฟ-นา-โดนู, รัสเซีย |  ญี่ปุ่น | 3–2 | 3–2 | ฟุตบอลโลก 2018 |
| 7. | 6 กันยายน 2019 | สนามกีฬาซานมารีโน, แซร์ราวัลเล, ซานมารีโน |  ซานมารีโน | 3–0 | 4–0 | ฟุตบอลชิงแชมป์แห่งชาติยุโรป 2020 รอบคัดเลือก |
| 8. | 10 ตุลาคม 2019 | สนามกีฬาสมเด็จพระราชาธิบดีโบดวง, บรัสเซลส์, เบลเยียม |  ซานมารีโน | 2–0 | 9–0 | ฟุตบอลชิงแชมป์แห่งชาติยุโรป 2020 รอบคัดเลือก |
  ณ วันที่ 10 ตุลาคม 2019
เกียรติประวัติ

ตเว็นเตอ
กาเอ็นเฟเบ เบเกอร์: 2010–11
ทอตนัมฮอตสเปอร์
ฟุตบอลลีกคัพ รองชนะเลิศ: 2014–15
เบลเยียม
ฟุตบอลโลก อันดับที่สาม: 2018
แหล่งข้อมูลอื่น

สถิติของ นาแซร์ ชาดลี ที่ Soccerbase
บรัสเซิลส์กริฟฟัน

| --- | --- |
เปอตีบราบ็องซง
ชื่อ
ชื่ออื่น: Griffon Bruxellois Brussels Griffon Petit Brabançon
ชื่อเล่น: กริฟฟัน กริฟ บรัสส์
ถิ่นกำเนิดพันธุ์
ถิ่นกำเนิด: ประเทศเบลเยียม
มาตรฐานพันธุ์
น้ำหนัก: 3.63 ถึง 4.54 กิโลกรัม
ส่วนสูง: ตัดสินด้วยน้ำหนักมากกว่าความสูง
ลักษณะขน: หยิก แน่น และหยาบ ไม่สลัดขนหรือน้อย
สีขน: บรัสเซิลส์กริฟฟัน : แดงหรือน้ำตาลแดง มีสีน้ำตาลบ้าง กรีฟงแบลฌ์ : ดำและแดง (ดำผสมสีน้ำตาลเท่า ๆ กัน) เปอตีบราบ็องซง : ดำและแดงอาจจะมีหน้าเป็นหน้ากากดำ
จัดอยู่ในประเภท: สุนัขพันธุ์ตุ๊กตา
พันธุ์สุนัข
ด ค ก
บรัสเซิลส์กริฟฟัน (อังกฤษ: Brussels Griffon) หรือ กรีฟงบรูว์แซลัว (ฝรั่งเศส: Griffon Bruxellois) เป็นพันธุ์สุนัขแบบสุนัขตุ๊กตา (Toy dog) ที่ได้รับชื่อจากเมืองต้นกำเนิดคือกรุงบรัสเซลส์ในประเทศเบลเยียม บรัสเซิลส์กริฟฟันอาจหมายถึงพันธุ์สุนัขสามพันธุ์ ได้แก่ "บรัสเซิลส์กริฟฟัน", "กรีฟงแบลฌ์" (Griffon Belge) และ "เปอตีบราบ็องซง" (Petit Brabançon) มาตรฐานของทั้งสามพันธุ์เป็นมาตรฐานเดียวกัน ต่างกันก็ตรงสีขน ในบางมาตรฐานก็ถือว่าทั้งสามพันธุ์เป็นความแตกต่างของพันธุ์เดียวกันที่คล้ายกับสุนัขเลี้ยงแกะเบลเยียม (Belgian Shepherd Dog)
มาตราฐานสายพันธุ์
อุปนิสัย : ฉลาด ตื่นตัวอยู่เสมอ ฝึกสอนง่าย
ศีรษะ : หัวกะโหลกมีลักษณะกลมกว้าง ส่วนหัวรูปโดม
หู : มีขนาดเล็ก โคนหูอยู่ในระดับสูง นิยมตัดหูและดามไว้ให้ตั้ง ในกรณีที่ไม่ตัดหูใบหูจะกึ่งตั้งกึ่งพับ
ตา : มีขนาดใหญ่ สีดำ มีขนตายาว
ดั้งจมูก : มีมุมหักชัดเจน
ปาก : ริมฝีปากตึง สีดำ กรามล่างแข็งแรงกว่ากรามบน ขณะหุบปากต้องไม่เห็นลิ้นหรือฟันยื่นออกจากปาก
จมูก : สีดำ ขนาดใหญ่ ปลายจมูกโด่ง
ฟัน : แข็งแรง ขบแบบ undershot (ฟันล่างเหลื่อมฟันบน)
ลำตัว : ค่อนข้างสั้น เส้นหลังตรงอยู่ในแนวระดับ
คอ : มีความยาวปานกลาง มีลักษณะโค้ง ความสมดุลย์ของคอมีส่วนทำให้สุนัขมีความสง่างาม
อก : กว้างและลึก
ขาหน้า : มีความยาวปานกลาง มีกล้ามเนื้อขามาก ขาหน้าตั้งตรงทั้งสองอยู่ห่างกันพอเหมาะ ข้อเท้าสั้นและแข็งแรง เท้ามีลักษณะกลมเล็ก นิ้วเท้าชิด เล็บและฝ่าเท้ามีสีดำ
ขาหลัง : มีลักษณะแข็งแรง กล้ามเนื้อมาก ข้อเท้าแข็งแรง ข้อเท้าไม่บิด เท้าหลังมีลักษณะกลมเล็ก นิ้วเท้าชิด เล็บ ฝ่าเท้าสีดำ
หาง : โคนหางอยู่ในระดับสูง นิยมตัดหางให้เหลือ 1 ใน 3 ของความยาวหางเดิม
ขน - สี : มี 2 ชนิด คือชนิดพันธุ์ขนสั้นและขนยาว ชนิดขนยาวขนจะหยิกแข็ง บริเวณหัวและตาจะมีขนยาว ชนิดขนสั้นมีลักษณะขนคล้ายสุนัขพันธุ์บลูด๊อก มีหลายสีเช่นน้ำตาล น้ำตาล-ดำ ดำ (สีดำยกเว้นชนิดขนสั้น)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บรัสเซิลส์กริฟฟัน
| ด ค กกลุ่มสุนัขขนาดเล็ก |
| --- | --- |
อัฟเฟินพินเชอร์ ·  ออสเตรเลียนซิลกีเทร์เรียร์ ·  บีชันฟรีส ·  บอละเนส ·  บอสตันเทร์เรียร์ ·  แควาเลียร์คิงชาลส์สแปเนียล ·  ชิวาวา ·  ไชนีสเครสติดด็อก ·  กอตงเดอตูว์เลอาร์ ·  อิงลิชทอยเทร์เรียร์ ·  บรัสเซิลส์กริฟฟัน ·  ฮาวานีส ·  อิตาเลียนเกรย์ฮาวด์ ·  แจพะนีสชิน ·  คิงชาลส์สแปเนียล ·  เลิฟเคิน ·  มอลทีส ·  มินิเจอร์พินเชอร์ ·  ปาปียง ·  ปักกิ่ง ·  พอเมอเรเนียน ·  ปั๊ก ·  ซือจื่อ ·  ทอยแมนเชสเตอร์เทร์เรียร์ ·  พูเดิล ·  ยอร์กเชียร์เทร์เรียร์ ·  เฟรนช์บูลด็อก
| ด ค กสุนัขที่กำเนิดขึ้นในประเทศเบลเยียม |
| --- | --- | --- |
| มีอยู่ |  Belgian Shepherd  บลัดฮาวด์  บีชันฟรีส  Bouvier des Ardennes  Bouvier des Flandres  บรัสเซิลส์กริฟฟัน  Schipperke  |  |
| สูญพันธุ์ |  Belgian Mastiff  Bullenbeisser  Talbot Hound  |  |
↑  แหล่งรวมสุนัขทุกสายพันธุ์
น้ำตกไนแอการา

| น้ำตกไนแอการา |
| --- | --- |
Niagara Falls (อังกฤษ) Chutes du Niagara (ฝรั่งเศส)

ที่ตั้งน้ำตกในสหรัฐ
ที่ตั้ง: ชายแดนแคนาดา (รัฐออนแทรีโอ) กับสหรัฐ (รัฐนิวยอร์ก)
พิกัดภูมิศาสตร์: 43°04′48″N 79°04′29″W﻿ / ﻿43.0799°N 79.0747°W﻿ / 43.0799; -79.0747﻿ (น้ำตกไนแอการา)
ชนิด: Cataract
ความสูงทั้งหมด: 51 เมตร (น้ำตกเกือกม้า) 21–34 เมตร (น้ำตกอเมริกา)
จำนวนสายน้ำตก: 3
สายน้ำต้นทาง: แม่น้ำไนแอการา
อัตราการไหลเฉลี่ย: 2,400 m3/s
น้ำตกไนแอการา (อังกฤษ: Niagara Falls ; ฝรั่งเศส: les Chutes du Niagara) เป็นน้ำตกขนาดใหญ่หลายแห่งประกอบกัน ตั้งอยู่บนแม่น้ำไนแอการาทางตะวันออกของทวีปอเมริกาเหนือ บนพรมแดนระหว่างประเทศแคนาดากับประเทศสหรัฐอเมริกา น้ำตกไนแอการาประกอบด้วยน้ำตกสามแห่งที่แยกออกจากกัน คือ "น้ำตกเกือกม้า" (Horseshoe Falls บางครั้งก็เรียก "น้ำตกแคนาดา") สูง 57 เมตร น้ำตกอเมริกา (American Falls) สูงระหว่าง 21–34 เมตร และน้ำตกขนาดเล็กกว่าที่อยู่ติดกัน คือน้ำตก Bridal Veil แม้น้ำตกไนแอการาจะไม่สูงอย่างโดดเด่น แต่ก็กว้างมาก น้ำตกไนแองการามีจุดชมวิวที่สวยงามและเป็นแหล่งท่องเที่ยวที่สำคัญของทั้ง 2 ประเทศมานานกว่าศตวรรษ
แม่น้ำไนแอการาไหลมาจากทะเลสาบอีรีไหลผ่านน้ำตกไนแอการาลงสู่ทะเลสาบออนแทรีโอ เมืองสองฝั่งของน้ำตกในสองประเทศนั้นเป็นเมืองแฝด โดยในฝั่งแคนาดาคือ ไนแอการาฟอลส์ รัฐออนแทรีโอ ส่วนในฝั่งสหรัฐอเมริกาคือ ไนแอการาฟอลส์ รัฐนิวยอร์ก
ดูเพิ่ม

น้ำตกอีกวาซู
แหล่งข้อมูลอื่น

ภาพถ่ายทางอากาศของ น้ำตกไนแอการา
ฌัก ชีรัก

| ฌัก ชีรัก |
| --- | --- |
Jacques Chirac
ชีรักในปีค.ศ. 1997

ประธานาธิบดีฝรั่งเศส
ดำรงตำแหน่ง 17 พฤษภาคม ค.ศ. 1995 – 16 พฤษภาคม ค.ศ. 2007 (11 ปี 364 วัน)
นายกรัฐมนตรี: อะแล็ง ฌูเป ลียอแนล ฌ็อสแป็ง ฌ็อง-ปีแยร์ ราฟาแร็ง ดอมีนิก เดอ วีลแป็ง
ก่อนหน้า: ฟร็องซัว มีแตร็อง
ถัดไป: นีกอลา ซาร์กอซี
นายกรัฐมนตรีฝรั่งเศส
ดำรงตำแหน่ง 20 มีนาคม ค.ศ. 1986 – 10 พฤษภาคม ค.ศ. 1988 (2 ปี 51 วัน)
ประธานาธิบดี: ฟร็องซัว มีแตร็อง
ก่อนหน้า: ลอแร็ง ฟาบิยุส
ถัดไป: มิแชล โรการ์
ดำรงตำแหน่ง 27 พฤษภาคม ค.ศ. 1974 – 26 สิงหาคม ค.ศ. 1976 (2 ปี 91 วัน)
ประธานาธิบดี: วาเลรี ฌิสการ์ แด็สแต็ง
ก่อนหน้า: ปีแยร์ แม็สแมร์
ถัดไป: แรมง บาร์
นายกเทศมนตรีกรุงปารีส
ดำรงตำแหน่ง 20 มีนาคม ค.ศ. 1977 – 16 พฤษภาคม ค.ศ. 1995 (18 ปี 26 วัน)
รอง: Christian de La Malène ฌ็อง ตีเบอรี
ก่อนหน้า: สถาปนาตำแหน่ง
ถัดไป: ฌ็อง ตีเบอรี
 
ข้อมูลส่วนบุคคล
เกิด: ฌัก เรอเน ชีรัก 29 พฤศจิกายน ค.ศ. 1932(1932-11-29) ปารีส ฝรั่งเศส
เสียชีวิต: 26 กันยายน ค.ศ. 2019(2019-09-26) (86 ปี) ปารีส ฝรั่งเศส
ที่ไว้ศพ: Montparnasse Cemetery, ปารีส
ลายมือชื่อ: 
ยศที่ได้รับการแต่งตั้ง
รับใช้:  ฝรั่งเศส
สังกัด:  กองทัพบกฝรั่งเศส
ประจำการ: 1954–1957
ยศ: ร้อยตรี

ฌัก เรอเน ชีรัก (ฝรั่งเศส: Jacques René Chirac; 29 พฤศจิกายน ค.ศ. 1932 — 26 กันยายน ค.ศ. 2019) รัฐบุรุษฝรั่งเศส เป็นอดีตประธานาธิบดีฝรั่งเศส อดีตนายกรัฐมนตรีฝรั่งเศส และอดีตนายกเทศมนตรีกรุงปารีส
เส้นทางทางการเมือง > ลำดับเหตุการณ์

พ.ศ. 2493 (ค.ศ. 1950) เข้าร่วมกองกำลังเพื่อสันติภาพ ในขบวนการที่ใกล้ชิดกับพรรคคอมมิวนิสต์ฝรั่งเศส
พ.ศ. 2505 (ค.ศ. 1962) เป็นผู้ประสานงานกับฌอร์ฌ ปงปีดู นับตั้งแต่ปีพ.ศ. 2505 เป็นค้นมา
พ.ศ. 2510 (ค.ศ. 1967) ได้รับเลือกตั้งเป็นผู้แทนราษฎรจังหวัดกอแรซ บ้านเกิด และเริ่มอาชีพรัฐมนตรี
พ.ศ. 2517 (ค.ศ. 1974) ได้รับการแต่งตั้งเป็นนายกรัฐมนตรี โดยประธานาธิบดีวาเลรี ฌิสการ์ แด็สแต็ง
พ.ศ. 2519 (ค.ศ. 1976) ประกาศลาออกจากตำแหน่งด้วยการสละเก้าอี้ให้นายแรมง บาร์ แล้วออกไปตั้งพรรคแอร์เปแอร์
พ.ศ. 2520 (ค.ศ. 1977) ได้รับเลือกเป็นผู้ว่าราชการกรุงปารีส และครองตำแหน่งนี้ยาวนานกว่า 18 ปี (ได้รับเลือกเข้ามาใหม่ในปี พ.ศ. 2526 และ พ.ศ. 2532)
พ.ศ. 2521 (ค.ศ. 1978) เมื่อวันที่ 6 ธันวาคม ได้ประกาศแถลงการณ์เรียกร้องแห่งโกชัง (เมืองซึ่งเป็นที่ตั้งของโรงพยาบาลที่เขาเข้าพักรักษาตัวหลังประสบอุบัติเหตุทางรถยนต์) และประกาศว่า  "เรากำลังเตรียมตัวรับระบอบปกครองแบบยุคกลางของฝรั่งเศส และเตรียมจะทำให้ประเทศตกต่ำลง" เขายังออกมาแฉว่าพรรคอูเดเอฟ เป็น "พรรคการเมืองของชาวต่างชาติ"
พ.ศ. 2524 (ค.ศ. 1981) สมัครเข้าชิงตำแหน่งประธานาธิบดีฝรั่งเศสเป็นครั้งแรก ปะทะกับอดีตประธานาธิบดีวาเลรี ฌิสการ์ แด็สแต็ง ชีรักได้รับคะแนนเสียงเพียง 18 %
พ.ศ. 2529 (ค.ศ. 1986) พรรคแอร์เปแอร์ และพรรคอูเดเอฟ ได้รับชัยชนะอย่างท่วมท้นในการเลือกตั้งสมาชิกสภานิติบัญญัติแห่งชาติ เขาได้กลายเป็นนายกรัฐมนตรีในการร่วมรัฐบาลผสมครั้งแรกกับฟร็องซัว มีแตร็อง
พ.ศ. 2531 (ค.ศ. 1988) พ่ายแพ้ต่อฟร็องซัว มีแตร็อง ในการเลือกตั้งประธานาธิบดี รอบที่สอง
นับตั้งแต่ปีคริสต์ทศวรรษที่ 1990 ชื่อของฌัก ชีรักได้เข้าไปพัวพันบ่อยครั้ง ในการพิจารณาคดีแปดคดี โดยเฉพาะอย่างยิ่งในคดีที่เกี่ยวกับผู้ว่าราชการกรุงปารีส สมัยตำรงตำแหน่งประธานาธิบดีสามารถคุ้มกันเขาจากการถูกดำเนินคดีไว้ได้
พ.ศ. 2538 (ค.ศ. 1995) ได้รับเลือกตั้งเป็นประธานาธิบดีฝรั่งเศสสมัยแรก ด้วยคะแนนเสียง 52.6 % ในการชิงชัยกับนายลียอแนล ฌ็อสแป็ง และแต่งตั้งให้นายอาแล็ง ฌูว์เป ดำรงตำแหน่งนายกรัฐมนตรี
พ.ศ. 2540 (ค.ศ. 1997) ประกาศยุบสภา พรรคการเมืองฝ่ายซ้ายได้รับชัยชนะในการเลือกตั้งสมาชิกสภานิติบัญญัติแห่งชาติ ทำให้ชีรักต้องยอมจัดตั้งรัฐบาลผสมร่วมกับพรรคฝ่ายซ้ายอีกครั้ง (พ.ศ. 2540-2545) และแต่งตั้งนายลียอแนล ฌ็อสแป็ง จากพรรคสังคมนิยมฝรั่งเศส (เปเอส) เป็นนายกรัฐมนตรี
พ.ศ. 2545 (ค.ศ. 2002) ได้รับเลือกตั้งเป็นประธานาธิบดีฝรั่งเศสสมัยที่สอง ด้วยคะแนนเสียง 19.88 % ในการเลือกตั้งรอบแรก (คะแนนต่ำสุดในประวัติศาสตร์ เท่าที่ประธานาธิบดีผู้เพิ่งพ้นวาระเคยได้รับ) และได้รับคะแนนเสียง 82.21 % ในการเลือกตั้งรอบที่สอง อันเป็นคะแนนที่สูงสุดในประวัติศาสตร์ของสาธารณรัฐที่ห้า อันเนื่องมาจากความเห็นพ้องต้องกันของชาวฝรั่งเศส ที่ไม่ต้องการให้นายชอง-มารี เลอ เปน ผู้สมัครชิงตำแหน่งประธานาธิบดีจากพรรคฟรองซ์ นาซองนาล (พรรคอนุรักษนิยมสุดขั้ว) ได้รับเลือก ตามคำเรียกร้องของพรรคการเมืองส่วนใหญ่  การหยั่งเสียงหน้าคูหาของสำนักโพล IPSOS ระบุว่า ผู้ไปเลือกตั้งส่วนใหญ่ลงคะแนนให้พรรคฝ่ายซ้าย และพรรคขั้วเป็นกลางในรอบแรก แต่หันมาลงคะแนนให้ชีรักในรอบที่สอง
เส้นทางทางการเมือง > สมัยที่ได้รับเลือกตั้ง

ที่ปรึกษาท้องถิ่น และผู้ว่าราชการจังหวัด :
พ.ศ. 2508 - 2514 : สมาชิกคณะที่ปรึกษาท้องถิ่นแห่งแซ็งต์-เฟเรออล จังหวัดกอแรซ
พ.ศ. 2514 - 2520 : สมาชิกคณะที่ปรึกษาท้องถิ่นแห่งแซ็งต์-เฟเรออล จังหวัดกอแรซ
พ.ศ. 2520 - 2526 : สมาชิกคณะที่ปรึกษาท้องถิ่นแห่งกรุงปารีสและผู้ว่าราชการกรุงปารีส
พ.ศ. 2526 - 2532 : สมาชิกคณะที่ปรึกษาท้องถิ่นแห่งกรุงปารีสและผู้ว่าราชการกรุงปารีส
พ.ศ. 2532 - 2538 : ผู้ว่าราชการกรุงปารีส สิ้นสุดวาระดำรงตำแหน่งหลังได้รับเลือกเป็นประธานาธิบดีแห่งสาธารณรัฐในเดือนพฤษภาคม พ.ศ. 2538 และจะหมดสมัยดำรงตำแหน่งที่ปรึกษาท้องถิ่นประจำกรุงปารีส ในการเลือกตั้งท้องถิ่นเดือนถัดมา คือเดือนมิถุนายน 2538
ที่ปรึกษาทั่วไป:
พ.ศ. 2511 - 2513 : สมาชิกคณะที่ปรึกษาทั่วไปแห่งจังหวัดกอแรซ
พ.ศ. 2513 - 2519 : สมาชิกและประธานคณะที่ปรึกษาทั่วไปแห่งจังหวัดกอแรซ
พ.ศ. 2519 - 2522 : สมาชิกและประธานคณะที่ปรึกษาทั่วไปแห่งจังหวัดกอแรซ
พ.ศ. 2522 - 2525 : สมาชิกคณะที่ปรึกษาทั่วไปแห่งจังหวัดกอแรซ
สมาชิกสภาผู้แทนราษฎรฝรั่งเศส:
พ.ศ. 2510 - 2510 : สมาชิกสภาผู้แทนราษฎรจังหวัดกอแรซ (1)
พ.ศ. 2511 - 2511 : สมาชิกสภาผู้แทนราษฎรจังหวัดกอแรซ (1)
พ.ศ. 2516 - 2516 : สมาชิกสภาผู้แทนราษฎรจังหวัดกอแรซ (1)
พ.ศ. 2519 - 2521 : สมาชิกสภาผู้แทนราษฎรจังหวัดกอแรซ (2)
พ.ศ. 2521 - 2524 : สมาชิกสภาผู้แทนราษฎรจังหวัดกอแรซ (3)
พ.ศ. 2524 - 2529 : สมาชิกสภาผู้แทนราษฎรจังหวัดกอแรซ
พ.ศ. 2529 - 2529 : สมาชิกสภาผู้แทนราษฎรจังหวัดกอแรซ (1)
พ.ศ. 2531 - 2536 : สมาชิกสภาผู้แทนราษฎรจังหวัดกอแรซ
พ.ศ. 2536 - 2538 : สมาชิกสภาผู้แทนราษฎรจังหวัดกอแรซ (4)
สมาชิกรัฐสภายุโรป :
พ.ศ. 2522 - พ.ศ. 2523 : สมาชิกรัฐสภายุโรป ภายหลังได้ลาออกจากตำแหน่ง
ประธานาธิบดีแห่งสาธารณรัฐฝรั่งเศส :
พ.ศ. 2538 - พ.ศ. 2545 : ประธานาธิบดีแห่งสาธารณรัฐฝรั่งเศส
พ.ศ. 2545 - ถึงปี พ.ศ. 2550 : ประธานาธิบดีแห่งสาธารณรัฐฝรั่งเศส
(1) หมดวาระหลังจากได้รับการเสนอชื่อเข้าร่วมรัฐบาล

(2) ได้รับเลือกตั้งจากการเลือกตั้งซ่อมเพื่อหาผู้ดำรงตำแหน่งแทนส.ส.คนก่อนที่ลาออกจากตำแหน่ง

(3) หมดวาระหลังจากการประกาศยุบสภา

(4) หมดวาระหลังจากได้รับเลือกเป็นประธานาธิบดีแห่งสาธารณรัฐฝรั่งเศส
เส้นทางทางการเมือง > หน้าที่ในคณะรัฐบาล

พ.ศ. 2510 - พ.ศ. 2511 : รัฐมนตรีกิจการพิเศษประจำกระทรวงกิจการสังคม รับผิดชอบปัญหาว่างงาน (ในรัฐบาลฌอร์ฌ ปงปีดู 4)
พ.ศ. 2511 - พ.ศ. 2511 : รัฐมนตรีกิจการพิเศษประจำกระทรวงเศรษฐกิจและการเงิน (ในรัฐบาลฌอร์ฌ ปงปีดู 5)
พ.ศ. 2511 - พ.ศ. 2512 : รัฐมนตรีกิจการพิเศษประจำกระทรวงเศรษฐกิจและการเงิน (ในรัฐบาลโมริส กูฟ เดอ มูร์วิลล์)
พ.ศ. 2512 - พ.ศ. 2515 : รัฐมนตรีกิจการพิเศษประจำกระทรวงเศรษฐกิจและการเงิน (ในรัฐบาลฌัก ชาบ็อง-แดลมัส)
พ.ศ. 2515 - พ.ศ. 2516 : รัฐมนตรีกระทรวงเกษตรและการพัฒนาชนบท (ในรัฐบาลปีแยร์ แม็สแมร์ 1)
พ.ศ. 2516 - พ.ศ. 2517 : รัฐมนตรีกระทรวงเกษตรและการพัฒนาชนบท (ในรัฐบาลปีแยร์ แม็สแมร์ 2)
พ.ศ. 2517 - พ.ศ. 2517 : รัฐมนตรีกระทรวงมหาดไทย (ในรัฐบาลปีแยร์ แม็สแมร์ 2)
พ.ศ. 2517 - พ.ศ. 2519 : นายกรัฐมนตรี (ในรัฐบาลฌัก ชีรัก 1)
พ.ศ. 2529 - พ.ศ. 2531 : นายกรัฐมนตรี (ในรัฐบาลฌัก ชีรัก 2)
เส้นทางทางการเมือง > เกียรติประวัติ

เครื่องราชอิสริยาภรณ์กางเขนใหญ่
กางเขนใหญ่สภาเกียรติคุณแห่งชาติ
กางเขนเกียรติยศทางทหาร
เหรียญการนำทางทางอากาศ
อัศวินเกียรติยศแด่ผู้มีคุณูปการทางการเกษตร ทางอักษรศาสตร์และภาษาศาสตร์ และทางการกีฬา
กางเขนใหญ่จากราชยสภาแห่งมอลตา
ความตาย

ฌัก ชีรัก เสียชีวิตวันพฤหัสบดีที่ 26 กันยายน พ.ศ. 2562 อายุ 86 ปี
อื่น ๆ > รายการตลกล้อเลียน

รายงานข่าวของเล กินโยล (คล้ายกับรายการ "รัฐบานหุ่น" ของไทย) นำฌัก ชีรักมาล้อเลียนประจำ โดยนำเสนอในแบบของชายชาวฝรั่งเศสผู้มีอันจะกินทั่วไป และดูน่ารักดีในแบบของเขา จนทำให้เราอาจกล่าวได้ว่า รายการเล กินโยลมีส่วนช่วยให้ชีรักได้รับชัยชนะเหนือนายเอดัวร์ บาลาดูร์ ในการเลือกตั้งปี พ.ศ. 2538 (แต่ไม่ใช่ในปี พ.ศ. 2545 ที่รายการเดียวกันนี้นำเสนอชีรักในแบบของ 'คนขี้โกหก'  อันไม่น่านิยมชมชอบ)
ในรายการเบเบ็ตโชว์ หรือ "หุ่นหรรษา" (พ.ศ. 2525-2536) ของชอง รูกา และ สเตฟาโน โคลลาโร ฌัก ชีรัก เป็นอีกาขนสีน้ำเงิน ที่มีชื่อว่า "แบล็ค ฌัก" (ออกเสียงคล้ายกับคำว่า เกมไพ่ "แบล็ค แจ็ค")
อื่น ๆ > ทั่วไป

การสะสมดวงตราไปรษณียากร : การไปรษณีย์ของทางการปาเลสไตน์ได้ออกดวงตราไปรษณียากรแผงละสี่ดวง เพื่อเป็นเกียรติแก่ฌัก ชีรัก ในปีค.ศ. 2004 (ดูภาพ เก็บถาวร 2005-04-06 ที่ เวย์แบ็กแมชชีน)
ฌัก และแบร์นาแด็ต ชีรัก ได้อุปการะเด็กหญิงอา เดา ฝาม ชาวเวียดนามเป็นบุตรบุญธรรม ในการเดินทางมาถึงประเทศฝรั่งเศสของเธอในปีค.ศ. 1979
ชีรักชื่นชอบชาวอินเดียน ไทโน ซึ่งเป็นอินเดียนแดงจากอเมริกากลาง และชนเผ่าพื้นเมืองมาก เขาได้ร่วมเล่าถึงความชอบส่วนตัวในรายการ "แซร์เคลอ เดอ มีนุย" (ชมรมเที่ยงคืน) ของ มีเชล ฟีล ในปีพ.ศ. 2537
ชีรักเคยแปลบทกวีภาษาจีนบทหนึ่ง ตั้งแต่สมัยที่เขาเป็นนักเรียน ชีรักพูดภาษาจีนกลางได้อย่างฉะฉาน และยังเคยสนทนาเป็นภาษาจีนกับกง ลี่อีกด้วย
การตัดสินใจดำเนินการทดลองนิวเคลียร์ต่อไป ทันทีที่เขาเข้ารับตำแหน่งประธานาธิบดีฝรั่งเศส เป็นแรงบันดาลใจให้เกิดอัลบั้มรวมเพลงภาษาเยอรมันที่ชื่อว่า "หยุดชีรัก" จากแนวคิดของวงดี อาซเตอ และดี ฟานตาสทิสเชน เวียร์ ดี โทเทน โฮเซน รวมถึง เฟตเตส บรอต ภาพปกของอัลบั้มนี้เปรียบเทียบระเบิดนิวเคลียร์ กับองคชาติที่กำลังตื่นตัวอย่างชัดเจน
หนังสือเกี่ยวกับชีรัก > งานเขียนเชิงวิจารณ์

วิทยานิพนธ์ของสถาบันการเมืองศึกษา เรื่อง การพัฒนาท่าเรือเมืองนิวออร์ลีน พ.ศ. 2497
คำปราศรัยสำหรับฝรั่งเศสในยามที่ต้องตัดสินใจ พ.ศ. 2521
แสงทองแห่งความหวัง: การครุ่นคิดจากกลางคืนจนถึงรุ่งเช้า พ.ศ. 2521
ฝรั่งเศสใหม่ แนวคิดหมายเลข 1 พ.ศ. 2537
ฝรั่งเศสสำหรับทุกคน พ.ศ. 2538
หนังสือเกี่ยวกับชีรัก > หนังสือหรือบทความ

À la découverte de leurs racines, tome I, chapitre Jacques Chirac, de Joseph Valynseele et Denis Grando. (L'Intermédiaire des Chercheurs et Curieux, 1988.) ;
Chirac ou la fringale du pouvoir. Alain Moreau, 1977. par Henri Deligny ;
Jacques Chirac, de Franz-Olivier Giesbert, Paris : éditions du Seuil, 1987. ISBN 2-02-009771-0 ;
Le vrai visage de Jacques Chirac. Faits et documents. 1995 par Emmanuel Ratier;
L'Homme qui ne s'aimait pas, par Éric Zemmour ;
Chirac, père et fille par Claude Angeli et Stéphanie Mesnier (Grasset) ;
Noir Chirac, de François-Xavier Vershaeve, Les Arènes, 2002 ;
Chirac ? On vous avait prévenus. Syllepse, 2002. par Henri Deligny ;
Jacques a dit, de Jérôme Duhamel, 1997. Recueil de citations de Chirac, groupées malicieusement ;
D'un Chirac l'autre, de Bernard Billot, Paris : éditions Bernard de Fallois, 16 mars 2005. 558 p. ISBN 2-87706-555-3.
อ่านเพิ่ม

Allport, Alan. Jacques Chirac (Infobase Publishing, 2007), short biography excerpt
Bell, David et al. eds. Biographical Dictionary of French Political Leaders Since 1870 (1990) pp 82–86.
Bell, David. Presidential Power in Fifth Republic France (2000) pp 211–40.
Bell, David S., Erwin C. Hargrove, and Kevin Theakston. "Skill in context: A comparison of politicians." Presidential Studies Quarterly 29.3 (1999): 528–548; comparison of George Bush (US), John Major (UK), and Jacques Chirac.
Chafer, Tony. "Chirac and ‘la Francafrique’: No longer a family affair." Modern & Contemporary France 13.1 (2005): 7-23. online
Drake, Helen. "Jacques chirac's balancing acts: The French right and Europe." South European Society & Politics 10.2 (2005): 297–313.
Elgie, Robert. "La cohabitation de longue durée: studying the 1997-2002 experience." Modern & Contemporary France (2002) 10#3 pp 297–31, in English.
Gaffney, John. "The Mainstream Right: Chirac and Balladur." in  French Presidentialism and the Election of 1995 (Routledge, 2018) pp. 99-115.
Gaffney, John. "Protocol, Image, and Discourse in Political leadership Competition: the case of prime minister Lionel Jospin, 1997-2002." Modern & Contemporary France 10.3 (2002): 313–323.
Gaffney, John, ed. The French presidential and legislative elections of 2002 (Routledge, 2018).
Knapp, Andrew. "Jacques Chirac: Surviving without Leading?." in David Bell and John Gaffney, eds. The presidents of the French Fifth Republic (Palgrave Macmillan UK, 2013). pp 159–180.
Levy, Jonah, Alistair Cole, and Patrick Le Galès. "From Chirac to Sarkozy. A New France." Developments in French politics 4 (2008): 1-21.
Maclean, Mairi. Economic Management and French Business: From de Gaulle to Chirac (Springer, 2002).
Milzow, Katrin. National interests and European integration: Discourse and politics of Blair, Chirac and Schroeder (Palgrave Macmillan, 2012).
Nester, William R. "President Chirac." in Nester, De Gaulle’s Legacy (Palgrave Macmillan 2014) pp. 151–172.
Wilsford, David, ed. Political leaders of contemporary Western Europe: a biographical dictionary (Greenwood, 1995) pp 63–70.
อ่านเพิ่ม > ข้อมูลปฐมภูมิ

Chirac, Jacques. My Life in Politics (2012).
อ่านเพิ่ม > ในภาษาฝรั่งเศส

Emmanuel Hecht, Thierry Vey, Chirac de A à Z, dictionnaire critique et impertinent, Éditions Albin Michel, ISBN 2-226-07664-6
Valéry Giscard d'Estaing, Le pouvoir et la vie, tome 3
Frederic Lepage, A Table avec Chirac
Jacques Chirac, La Nouvelle-Orléans et son port en 1954, Presses Universitaires du Nouveau Monde, ISBN 1-931948-68-2
บัตทุสที่ 2

| บัตทุสที่ 2> กษัตริย์แห่งซิเรเน |
| --- | --- |
ครองราชย์: 583-560 ปีก่อนคริสตกาล
ก่อนหน้า: อาร์เซซิลาอุสที่ 1
ถัดไป: อาร์เซซิลาอุสที่ 2

ประสูติ: ซิเรเน
สวรรคต: 560 ปีก่อนคริสตกาล ซิเรเน
พระราชบุตร: อาร์เซซิลาอุสที่ 2
ราชวงศ์: ราชวงศ์บัตเทียด
พระราชบิดา: อาร์เซซิลาอุสที่ 1
ศาสนา: ศาสนากรีกโบราณ
บัตทุสที่ 2 แห่งซิเรเน (อักษรโรมัน: Battus II of Cyrene บางครั้งเรียกว่า ยูไดมอน (พรหรืออวยพร) (อักษรโรมัน: Eudaimon) หรือละตินที่เทียบเท่าเฟลิกซ์ (กรีก: Βάττος ὁ Εὐδαίμων; ปกครองตั้งแต่ 583 ถึง 560 ปีก่อนคริสตกาล) เป็นกษัตริย์เชื้อสายกรีกพระองค์ที่สามแห่งซิเรเนและเป็นหนึ่งในเชื้อพระวงศ์จากราชวงศ์บัตเทียด
บันทึกวาจา

บันทึกวาจา (ฝรั่งเศส: procès-verbal; /โปรเซแวร์บาล/) เป็นศัพท์ทางนิติศาสตร์ซึ่งมีหลายความหมาย ดังต่อไปนี้
ในกฎหมายของประเทศฝรั่งเศสเอง ได้แก่ บันทึกข้อมูลใด ๆ ของทางราชการที่ได้รับการรับรองแล้ว และจัดเก็บไว้โดยผู้พิพากษาศาลแขวง เจ้าหน้าที่ตำรวจ หรือบุคคลอื่นซึ่งมีอำนาจหน้าที่ในการนั้น
ในคดีอาญา ได้แก่ บันทึกการประชุม (ของคณะผู้พิพากษา เจ้าหน้าที่ตำรวจ หรือบุคคลอื่นซึ่งเกี่ยวข้องกับกระบวนยุติธรรม) ว่าด้วยถ้อยคำเกี่ยวกับข้อเท็จจริงแห่งคดี
ในกฎหมายระหว่างประเทศ ได้แก่ บันทึกข้อตกลงระหว่างภาคีแห่งสัญญาใด ๆ ว่าได้เห็นชอบร่วมกันแล้วในอันที่จะให้มีการแก้ไขเพิ่มเติมข้อความใด ๆ แห่งสัญญานั้น